มันนี่ทูเดย์
คณะกรรมการคัดเลือกผู้ว่าการธนาคารแห่งประเทศไทย (ธปท.) ที่มีนายสมพล เกียรติไพบูลย์ เป็นประธาน
2 พ.ค. 2558

เปิดรับสมัครผู้ว่าแบงก์ชาติ
คณะกรรมการคัดเลือกผู้ว่าการธนาคารแห่งประเทศไทย (ธปท.) ที่มีนายสมพล เกียรติไพบูลย์ เป็นประธาน ได้ประกาศรับสมัครบุคคลเพื่อเข้ารับการพิจารณาคัดเลือก ที่สมควรได้รับการเสนอชื่อเป็นผู้ว่าการ ธปท.คนใหม่ โดยผู้สนใจสามารถยื่นใบสมัครด้วยตนเอง หรือมอบอำนาจให้ผู้อื่นยื่นใบสมัครแทน พร้อมเอกสารหลักฐานประกอบการสมัครตามที่กำหนดไว้ ที่สำนักนโยบายระบบการเงินและสถาบันการเงิน สำนักงานเศรษฐกิจการคลัง (สศค.) กระทรวงการคลัง ตั้งแต่วันที่ 6-20 พ.ค.นี้ สามารถสอบถามรายละเอียดเพิ่มเติมได้ที่สำนักนโยบายระบบการเงินและสถาบันการเงิน สศค. หมายเลขโทรศัพท์ 02-273-9020 ต่อ 3209, 3289 จากสถาบันการศึกษาที่สำนักงาน ก.พ. รับรอง และไม่มีลักษณะต้องห้ามตามประกาศคณะกรรมการคัดเลือกผู้ว่าการ ธปท.
เอ็กซิมแบงก์ รับสมัครเอ็มดีใหม่
รายงานข่าวจากธนาคารเพื่อการส่งออกและนำเข้าแห่งประเทศไทย (ธสน.) หรือ เอ็กซิมแบงก์ เปิดเผยว่า คณะกรรมการสรรหากรรมการผู้จัดการคนใหม่ที่มีนายเอกนิติ นิติทัณฑ์ประภาศ ในฐานะประธานคณะกรรมการสรรหาได้ออกประกาศรับสมัครบุคคลเพื่อคัดเลือกเข้าดำรงตำแหน่งกรรมการผู้จัดการปี 2558 โดยกำหนดคุณสมบัติ ต้องมีอายุไม่เกิน 58 ปีบริบูรณ์ในวันที่ยื่นใบสมัคร ไม่เคยเป็นกรรมการหรือผู้บริหารในนิติบุคคลซึ่งเป็นผู้รับสัมปทาน หรือมีประโยชน์เกี่ยวข้องกับกิจการของธนาคาร เคยทำงานในสถาบันการเงินมาไม่น้อยกว่า 10 ปี มีประสบการณ์บริหารองค์กรและต้องเคยดำรงตำแหน่งไม่ต่ำกว่ารองผู้บริหารสูงสุดอย่างน้อย 3 ปี โดยองค์กรต้องมีสินทรัพย์ไม่น้อยกว่า 1 หมื่นล้านบาท เปิดรับสมัครตั้งแต่วันที่ 30 เม.ย.-29 พ.ค.นี้